b'\n_START_ARTICLE_\nHutuer\n_START_PARAGRAPH_\nHutuer, ogs\xc3\xa5 kendt som Abahutuer, er en befolkninggruppe, der lever i omr\xc3\xa5det omkring Afrikas Store S\xc3\xb8er. De er hovedsageligt bosat i Rwanda, Burundi, og den \xc3\xb8stlige del af Den Demokratiske Republik Congo, hvor de udg\xc3\xb8r en af de vigtigste befolkningsgrupper sammen med tutsier og twa-pygm\xc3\xa6er.\n_START_SECTION_\nDemografi\n_START_PARAGRAPH_\nHutuerne er den st\xc3\xb8rste af de fire vigtigste befolkningsgrupper i Burundi og Rwanda. If\xc3\xb8lge CIA er 84% af indbyggerne i Rwanda og 85% af indbyggerne i Burundi hutuer. Tutsierne er den n\xc3\xa6stst\xc3\xb8rste etniske gruppe p\xc3\xa5 15% af indbyggerne i Rwanda og 14% af indbyggerne i Burundi, andre kilder afviger med flere procent._NEWLINE_Twa-pygm\xc3\xa6erne, den mindste af de to landes vigtigste befolkningsgrupper, deler sprog og kultur med hutuer og tutsier. men er kendetegnet ved en betydelig kortere v\xc3\xa6kst.\n_START_SECTION_\nSprog\n_START_PARAGRAPH_\nHutuer taler Rwanda-rundi som modersm\xc3\xa5l. Rwanda-rundi er et Bantusprog i Niger-Congo sprog\xc3\xa6ten. Rwanda-rundi er opdelt i de Kinyarwanda og Kirundi dialekter, der er blevet standardiseret som officielle sprog i Rwanda og Burundi. Kinyarwanda og Kirundi tales ogs\xc3\xa5 som modersm\xc3\xa5l af tutsierne og twa-pygm\xc3\xa6erne._NEWLINE_Derudover er der mange hutuer, der taler fransk, det andet officielle sprog i Rwanda og Burundi, som lingua franca.\n_START_SECTION_\nPostkolonial historie\n_START_PARAGRAPH_\nDet belgiskindsatte Tutsimonarki overlevede indtil 1959, da Kigeli V blev forvist fra kolonien (dengang kaldet Ruanda-Urundi). I Burundi, fastholdt tutsier, der var i mindretal, kontrollen over regering og milit\xc3\xa6r. I Rwanda blev den politiske magt overf\xc3\xb8rt fra tutsimindretallet til flertallet hutuer._NEWLINE_I Rwanda f\xc3\xb8rte dette til den "sociale revolution" og hutu vold mod tutsier. Titusinder af tutsier blev dr\xc3\xa6bt og mange andre flygtede til nabolandene, bl.a. Burundi, Uganda og for\xc3\xb8gede gruppen af tutsier i den sydlige Kivu-region i Belgisk Congo. Senere forvistes tutsierne fra Burundi og flygtede til Rwanda, hvilket fik Rwanda om at lukke gr\xc3\xa6nsen til Burundi.'